title: 2013 m. gruodžio 11 d. Europos Parlamento ir Tarybos sprendimas Nr. 1351/2013/ES, kuriuo suteikiama makrofinansinė pagalba Jordanijos Hašimitų Karalystei

text:
18.12.2013

               LT

               Europos Sąjungos oficialusis leidinys

               L 341/4

         EUROPOS PARLAMENTO IR TARYBOS SPRENDIMAS Nr. 1351/2013/ES
   2013 m. gruodžio 11 d.
   kuriuo suteikiama makrofinansinė pagalba Jordanijos Hašimitų Karalystei
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Sutartį dėl Europos Sąjungos veikimo, ypač į jos 212 straipsnį,
   atsižvelgdami į Europos Komisijos pasiūlymą,
   teisėkūros procedūra priimamo akto projektą perdavus nacionaliniams parlamentams,
   laikydamiesi įprastos teisėkūros procedūros (1),
   kadangi:

               (1)

               Sąjungos ir Jordanijos Hašimitų Karalystės (toliau – Jordanija) santykių pagrindas – Europos kaimynystės politika (toliau – EKP). 2002 m. gegužės 1 d. įsigaliojo Europos ir Viduržemio jūros regiono šalių susitarimas, steigiantis Europos Bendrijų bei jų valstybių narių ir Jordanijos asociaciją (2) (toliau – ES ir Jordanijos asociacijos susitarimas). Dvišalis politinis dialogas ir ekonominis bendradarbiavimas buvo toliau plėtojami įgyvendinant EKP veiksmų planus, kurių paskutinis apima 2010–2015 m. laikotarpį. 2010 m. Sąjunga suteikė Jordanijai aukštesnio lygio statuso partnerystę, kuri apima plačią abiejų šalių bendradarbiavimo sritį. 2013 m. ES ir Jordanijos asociacijos susitarimą papildė bendrasis Sąjungos ir Jordanijos susitarimas, kuriuo nustatomi Jordanijos dalyvavimo Sąjungos programose bendrieji principai, sustiprinantis Sąjungos ir Jordanijos bendradarbiavimą;

               (2)

               nuo 2010 m. pabaigos Jordanijos ekonomikai didelį poveikį darė vietos įvykiai, susiję su įvykiais pietiniame Viduržemio jūros regione, žinomais kaip Arabų pavasaris, ir vykstantys neramumai regione, visų pirma kaimyniniuose Egipte ir Sirijoje. Visų pirma dėl didelio pabėgėlių iš Sirijos, kurie ieško prieglobsčio Jordanijoje, srauto daroma didelė žala Jordanijos ekonomikai. Dėl labai pablogėjusios ekonominės situacijos pasaulyje, nuolatinių gamtinių dujų iš Egipto tiekimo sutrikimų, privertusių Jordaniją vietoj iš Egipto importuojamų dujų elektros gamybai naudoti brangesnį kurą, ir dėl didelių finansinių išteklių, kurie reikalingi siekiant teikti humanitarinę pagalbą Jordanijos teritorijoje esantiems pabėgėliams iš Sirijos, susidarė didelės išorės ir biudžeto finansavimo spragos;

               (3)

               nuo Arabų pavasario pradžios Sąjunga įvairiomis progomis yra išreiškusi pasižadėjimą remti Jordaniją šiai įgyvendinant ekonominę ir politinę reformą. Tas pasižadėjimas buvo dar kartą patvirtintas 2012 m. gruodžio mėn. vykusio 10-ojo Sąjungos ir Jordanijos asociacijos tarybos susitikimo išvadose;

               (4)

               dėl savo geografinės padėties Jordanija yra ne tik strateginė šalis norint užtikrinti stabilumą ir saugumą Artimuosiuose Rytuose, bet taip pat labai neatspari išoriniams politiniams ir ekonominiams sukrėtimams šalis. Todėl svarbu suteikti tinkamą paramą Jordanijai ir stiprinti politinį ir ekonominį Sąjungos ir Jordanijos dialogą;

               (5)

               Jordanija ėmėsi įvairių politinių reformų: visų pirma 2011 m. rugsėjo mėn. Jordanijos parlamentas priėmė per 40 konstitucijos pataisų – tai reikšmingas žingsnis kuriant pilnavertę demokratinę sistemą. Politinė ir ekonominė Sąjungos parama Jordanijos reformų procesui atitinka Sąjungos politiką Viduržemio jūros pietinio regiono atžvilgiu, kaip nustatyta EKP kontekste;

               (6)

               remiantis bendru pareiškimu, kurį Europos Parlamentas ir Taryba priėmė kartu su Europos Parlamento ir Tarybos sprendimu Nr. 778/2013/ES (3), Sąjungos makrofinansinė pagalba turėtų būti išskirtinė nesusietos ir netikslinės paramos užtikrinant mokėjimų balansą finansinė priemonė, kuria būtų siekiama atkurti pagalbą gaunančios šalies tvarią išorės finansavimo būklę ir kuri turėtų padėti įgyvendinti politikos programą, apimančią griežtas koregavimo ir struktūrinių reformų priemones, skirtas mokėjimų balanso būklei gerinti, visų pirma programos įgyvendinimo laikotarpiu, bei stiprinti atitinkamų susitarimų ir programų su Sąjunga įgyvendinimą;

               (7)

               2012 m. rugpjūčio mėn. Jordanijos valdžios institucijos ir Tarptautinis valiutos fondas (toliau – TVF) susitarė dėl neprevencinio trejų metų 1 364 mln. SST (specialiosios skolinimosi teisės) dydžio rezervinio susitarimo (toliau – TVF programa), skirto Jordanijos ekonominiam koregavimui ir reformų programai remti. TVF programos tikslai atitinka Sąjungos makrofinansinės pagalbos tikslą, t. y. siekį sušvelninti trumpalaikius mokėjimų balanso sunkumus, o griežtų koregavimo priemonių įgyvendinimas atitinka Sąjungos makrofinansinės pagalbos tikslą;

               (8)

               remdama Jordanijos ekonominių ir politinių reformų darbotvarkę 2011–2013 m. Sąjunga skyrė 293 mln. EUR subsidijų pagal savo įprastą bendradarbiavimo programą. Be to, 70 mln. EUR Jordanijai buvo skirta 2012 m. pagal „Paramos partnerystei, reformoms ir integraciniam augimui programą“ (SPRING) ir 10 mln. EUR – Sąjungos humanitarinės pagalbos lėšų Sirijos pabėgėliams remti;

               (9)

               2012 m. gruodžio mėn. Jordanija, atsižvelgdama į blogėjančią ekonominę padėtį ir perspektyvas, paprašė Sąjungos makrofinansinės pagalbos;

               (10)

               atsižvelgiant į tai, kad Jordanija yra šalis, kuriai taikoma EKP, turėtų būti daroma prielaida, kad jai gali būti skiriama Sąjungos makrofinansinė pagalba;

               (11)

               atsižvelgiant į tai, kad vis dar yra didelis Jordanijos mokėjimų balanso išorės finansavimo trūkumas, nepaisant TVF ir kitų daugiašalių institucijų suteiktų lėšų ir Jordanijoje įgyvendinamų griežtų ekonomikos stabilizavimo ir reformų programų, ir atsižvelgiant į Jordanijos išorės finansinės būklės jautrumą išoriniams sukrėtimams, dėl kurio reikia užtikrinti atitinkamą užsienio valiutos atsargų lygį, laikoma, kad Sąjungos makrofinansinė pagalba, kuri bus teikiama Jordanijai (toliau – Sąjungos makrofinansinė pagalba), esamomis išskirtinėmis aplinkybėmis yra tinkamas atsakas į Jordanijos prašymą paremti ekonomikos stabilizavimą kartu įgyvendinant TVF programą. Sąjungos makrofinansinė pagalba paremtų Jordanijos ekonomikos stabilizavimą ir struktūrinių reformų darbotvarkę, papildydama išteklius, gaunamus pagal TVF finansinį susitarimą;

               (12)

               Sąjungos makrofinansine pagalba turėtų būti siekiama remti Jordanijos tvarios išorės finansavimo būklės atkūrimą ir tokiu būdu remti jos ekonominį ir socialinį vystymąsi;

               (13)

               nustatant Sąjungos makrofinansinės pagalbos sumą remiamasi visapusišku Jordanijos likutinio išorės finansavimo poreikių kiekybiniu įvertinimu ir atsižvelgiama į jos pajėgumą užtikrinti finansavimą nuosavais ištekliais, visų pirma panaudojant turimus tarptautinius išteklius. Sąjungos makrofinansinė pagalba turėtų papildyti TVF ir Pasaulio banko programas ir teikiamus išteklius. Nustatant pagalbos sumą taip pat atsižvelgiama į numatomus daugiašalių pagalbos teikėjų finansinius įnašus ir poreikį užtikrinti sąžiningą Sąjungos ir kitų pagalbos teikėjų dalijimąsi našta, taip pat į Jordanijoje jau įgyvendinamas Sąjungos kitas išorės finansavimo priemones bei viso Sąjungos dalyvavimo pridėtinę vertę;

               (14)

               Komisija turėtų užtikrinti, kad Sąjungos makrofinansinė pagalba teisiškai ir iš esmės atitiktų pagrindinius principus, tikslus ir įvairiose išorės veiksmų srityse patvirtintas priemones bei kitą susijusią Sąjungos politiką;

               (15)

               Sąjungos makrofinansine pagalba turėtų būti remiama Sąjungos išorės politika Jordanijos atžvilgiu. Komisijos tarnybos ir Europos išorės veiksmų tarnyba turėtų glaudžiai bendradarbiauti visą makrofinansinės pagalbos operacijos vykdymo laikotarpį, siekdamos koordinuoti Sąjungos išorės politiką ir užtikrinti jos nuoseklumą;

               (16)

               Sąjungos makrofinansine pagalba turėtų būti remiamas Jordanijos įsipareigojimas laikytis Sąjungos pripažįstamų vertybių, tokių kaip demokratija, teisinė valstybė, geras valdymas, pagarba žmogaus teisėms, darnus vystymasis ir skurdo mažinimas, bei atviros, taisyklėmis grindžiamos ir sąžiningos prekybos principų;

               (17)

               išankstinė Sąjungos makrofinansinės pagalbos suteikimo sąlyga turėtų būti ta, kad Jordanija laikytųsi veiksmingų demokratinių mechanizmų, įskaitant daugiapartinę parlamentinę sistemą ir teisinę valstybę, ir užtikrintų pagarbą žmogaus teisėms. Be to, konkretūs Sąjungos makrofinansinės pagalbos tikslai turėtų didinti Jordanijos viešųjų finansų valdymo sistemos veiksmingumą, skaidrumą ir atskaitomybę bei skatinti struktūrines reformas, skirtas tvariam ir integraciniam augimui, darbo vietų kūrimui ir fiskalinei konsolidacijai remti. Komisija turėtų nuolat stebėti ir išankstinės sąlygos, ir tų tikslų įgyvendinimą;

               (18)

               siekiant užtikrinti, kad su Sąjungos makrofinansine pagalba susiję Sąjungos finansiniai interesai būtų apsaugoti veiksmingai, Jordanija turėtų imtis tinkamų priemonių, susijusių su sukčiavimo, korupcijos ir kitų su šia pagalba siejamų pažeidimų prevencija ir kova su jais. Be to, turėtų būti parengtos nuostatos, pagal kurias Komisija atliktų patikrinimus, o Audito Rūmai – auditą;

               (19)

               Sąjungos makrofinansinės pagalbos suteikimas nedaro poveikio Europos Parlamento ir Tarybos įgaliojimams;

               (20)

               atidėjinių sumos, reikalingos makrofinansinei pagalbai teikti, turėtų derėti su daugiametėje finansinėje programoje numatytais biudžeto asignavimais;

               (21)

               Sąjungos makrofinansinę pagalbą turėtų valdyti Komisija. Siekiant užtikrinti, kad Europos Parlamentas ir Taryba galėtų stebėti, kaip įgyvendinamas šis sprendimas, Komisija turėtų juos reguliariai informuoti apie su pagalba susijusius pokyčius ir pateikti jiems atitinkamus dokumentus;

               (22)

               siekiant užtikrinti vienodas šio sprendimo įgyvendinimo sąlygas, Komisijai turėtų būti suteikti įgyvendinimo įgaliojimai. Tais įgaliojimais turėtų būti naudojamasi laikantis Europos Parlamento ir Tarybos reglamento (ES) Nr. 182/2011 (4);

               (23)

               Sąjungos makrofinansinė pagalba turėtų būti teikiama atsižvelgiant į ekonominės politikos sąlygas, kurios turi būti nustatytos susitarimo memorandume. Siekiant užtikrinti vienodas įgyvendinimo sąlygas ir veiksmingumą, Komisijai turėtų būti suteikti įgaliojimai dėl tokių sąlygų derėtis su Jordanijos valdžios institucijomis, prižiūrint valstybių narių atstovų komitetui ir laikantis Reglamento (ES) Nr. 182/2011. Pagal tą reglamentą patariamoji procedūra paprastai turėtų būti taikoma visais atvejais, išskyrus tuos, kurie numatyti tame reglamente. Atsižvelgiant į pagalbos, kurios suma didesnė nei 90 mln. EUR, galimą svarbų poveikį, tikslinga, kad tą ribą viršijančioms operacijoms būtų taikoma nagrinėjimo procedūra. Atsižvelgiant į Sąjungos makrofinansinės pagalbos Jordanijai sumą, priimant susitarimo memorandumą ir atliekant bet kurį pagalbos sumažinimą, jos teikimo sustabdymą ar jos atšaukimą turėtų būti taikoma nagrinėjimo procedūra,

         PRIĖMĖ ŠĮ SPRENDIMĄ:
   1 straipsnis
   1.   Siekdama paremti Jordanijos ekonomikos stabilizaciją ir reformas, Sąjunga suteikia Jordanijai makrofinansinę pagalbą (toliau – Sąjungos makrofinansinė pagalba), kurios maksimali suma – 180 mln. EUR. Ši pagalba padės padengti Jordanijos mokėjimų balanso poreikius, kaip nustatyta TVF programoje.
   2.   Visa Sąjungos makrofinansinės pagalbos suma suteikiama Jordanijai paskolų forma. Komisijai suteikiami įgaliojimai Sąjungos vardu kapitalo rinkose arba iš finansų įstaigų pasiskolinti reikalingus išteklius ir perskolinti juos Jordanijai. Paskolų grąžinimo terminas – ne ilgesnis kaip 15 metų.
   3.   Sąjungos makrofinansinės pagalbos mokėjimą valdo Komisija, laikydamasi TVF ir Jordanijos susitarimų ar susitarimo memorandumų ir pagrindinių ekonomikos reformų principų ir tikslų, išdėstytų ES ir Jordanijos asociacijos susitarime ir ES ir Jordanijos 2010–2015 m. veiksmų plane, suderintame pagal EKP. Komisija reguliariai informuoja Europos Parlamentą ir Tarybą apie pokyčius, susijusius su Sąjungos makrofinansine pagalba, įskaitant jos išmokas, ir tinkamu metu pateikia toms institucijoms atitinkamus dokumentus.
   4.   Sąjungos makrofinansinė pagalba teikiama dvejų metų laikotarpiu nuo pirmos dienos po 3 straipsnio 1 dalyje nurodyto susitarimo memorandumo įsigaliojimo.
   5.   Jei Sąjungos makrofinansinės pagalbos mokėjimo laikotarpiu Jordanijos finansavimo poreikiai gerokai sumažėja, palyginti su pirminiais skaičiavimais, Komisija, laikydamasi 7 straipsnio 2 dalyje nurodytos nagrinėjimo procedūros, sumažina pagalbos sumą, laikinai sustabdo arba nutraukia jos teikimą.
   2 straipsnis
   Išankstinė Sąjungos makrofinansinės pagalbos suteikimo sąlyga yra ta, kad Jordanija laikytųsi veiksmingų demokratinių mechanizmų, įskaitant daugiapartinę parlamentinę sistemą ir teisinę valstybę, ir užtikrintų pagarbą žmogaus teisėms. Komisija stebi, kaip šios išankstinės sąlygos laikomasi Sąjungos makrofinansinės pagalbos teikimo laikotarpiu. Šis straipsnis taikomas laikantis Tarybos sprendimo 2010/427/ES (5).
   3 straipsnis
   1.   Laikydamasi 7 straipsnio 2 dalyje nurodytos nagrinėjimo procedūros, Komisija susitaria su Jordanijos valdžios institucijomis dėl Sąjungos makrofinansinei pagalbai taikytinų aiškiai apibrėžtų ekonominės politikos ir finansinių sąlygų, daugiausia dėmesio skiriant struktūrinėms reformoms ir patikimiems viešiesiems finansams, kurios turi būti išdėstytos susitarimo memorandume (toliau – susitarimo memorandumas). Susitarimo memorandumas apima tų sąlygų įgyvendinimo tvarkaraštį. Susitarimo memorandume išdėstyta ekonominė politika ir finansinės sąlygos dera su 1 straipsnio 3 dalyje nurodytais susitarimais ar susitarimo memorandumais, įskaitant makroekonominio koregavimo ir struktūrinių reformų programas, kurias remiama TVF įgyvendina Jordanija.
   2.   Tomis sąlygomis siekiama visų pirma gerinti Jordanijos viešųjų finansų valdymo sistemų veiksmingumą, skaidrumą ir atskaitomybę, taip pat ir naudojant Sąjungos makrofinansinę pagalbą. Planuojant politikos priemones deramai atsižvelgiama ir į pažangą, padarytą abipusio rinkos atvėrimo, taisyklėmis grindžiamos sąžiningos prekybos plėtojimo ir kitų Sąjungos išorės politikos prioritetų srityse. Komisija reguliariai stebi pažangą, padarytą siekiant tų tikslų.
   3.   Išsamios Sąjungos makrofinansinės pagalbos finansinės sąlygos nustatomos paskolos susitarime, dėl kurio turi susitarti Komisija ir Jordanijos valdžios institucijos.
   4.   Komisija reguliariai tikrina, ar toliau laikomasi 4 straipsnio 3 dalyje nustatytų sąlygų, įskaitant, be kita ko, ir tai, ar Jordanijos ekonominė politika atitinka Sąjungos makrofinansinės pagalbos tikslus. Tai darydama Komisija glaudžiai koordinuoja veiksmus su TVF ir Pasaulio banku, o prireikus – su Europos Parlamentu ir Taryba.
   4 straipsnis
   1.   Laikydamasi 3 dalyje nustatytų sąlygų Komisija Sąjungos makrofinansinę pagalbą teikia dviem paskolos dalimis. Kiekvienos dalies dydis nustatomas susitarimo memorandume.
   2.   Sąjungos makrofinansinės pagalbos sumos prireikus nustatomos laikantis Tarybos reglamento (EB, Euratomas) Nr. 480/2009 (6).
   3.   Komisija priima sprendimą dėl dalių mokėjimo, atsižvelgdama į tai, ar įvykdytos visos šios sąlygos:

               a)

               2 straipsnyje nustatyta išankstinė sąlyga;

               b)

               toliau sėkmingai tęsiamas politikos programos, kuri apima griežtas koregavimo ir struktūrinių reformų priemones, įgyvendinimas, kartu laikantis TVF atsargumo principu neparemto susitarimo dėl kredito suteikimo; ir

               c)

               laikantis konkretaus tvarkaraščio įgyvendinamos ekonominės politikos ir finansinės sąlygos, sutartos susitarimo memorandume.

         Antroji dalis išmokama ne anksčiau kaip praėjus trims mėnesiams po pirmosios dalies mokėjimo.
   4.   Jei 3 dalyje nurodytos sąlygos neįvykdytos, Komisija laikinai sustabdo arba atšaukia Sąjungos makrofinansinės pagalbos išmokėjimą. Tokiais atvejais ji informuoja Europos Parlamentą ir Tarybą apie to sustabdymo ar atšaukimo priežastis.
   5.   Sąjungos makrofinansinė pagalba išmokama Jordanijos centriniam bankui. Remiantis susitarimo memorandumo nuostatomis, dėl kurių turi būti susitarta, įskaitant likutinio biudžeto finansavimo poreikių patvirtinimą, Sąjungos lėšos gali būti pervestos Jordanijos finansų ministerijai, kuri yra galutinis pagalbos gavėjas.
   5 straipsnis
   1.   Su Sąjungos makrofinansine pagalba susijusios skolinimosi ir skolinimo operacijos atliekamos eurais, taikant tą pačią lėšų įskaitymo dieną, ir dėl jų Sąjunga neturi spręsti su paskolos mokėjimo terminų pasikeitimu susijusių klausimų arba patirti kokios nors valiutų kurso ar palūkanų normos rizikos arba kokios nors kitos komercinės rizikos.
   2.   Esant palankioms aplinkybėms ir jei Jordanija to prašo, Komisija gali imtis būtinų priemonių, siekdama užtikrinti, kad paskolos terminai ir sąlygos būtų papildyti išankstinio grąžinimo sąlyga, atitinkančia atitinkamą skolinimosi operacijų terminų ir sąlygų nuostatą.
   3.   Jei esant palankioms aplinkybėms galima sumažinti paskolos palūkanų normą ir jei to prašo Jordanija, Komisija gali nuspręsti refinansuoti visą ar dalį jos pradinių pasiskolintų lėšų arba gali restruktūrizuoti atitinkamas finansines sąlygas. Refinansavimo arba restruktūrizavimo operacijos atliekamos laikantis 1 ir 4 dalių, ir dėl jų neturi būti pratęstas susijusio pasiskolintų lėšų grąžinimo terminas arba padidėti refinansavimo arba restruktūrizavimo operacijos dieną likusi mokėtino kapitalo suma.
   4.   Visas Sąjungos išlaidas, susijusias su skolinimosi ir skolinimo operacijomis pagal šį sprendimą, padengia Jordanija.
   5.   Komisija informuoja Europos Parlamentą ir Tarybą apie 2 ir 3 dalyse nurodytų operacijų pokyčius.
   6 straipsnis
   1.   Sąjungos makrofinansinė pagalba įgyvendinama laikantis Europos Parlamento ir Tarybos reglamento (ES, Euratomas) Nr. 966/2012 (7) ir Komisijos deleguotojo reglamento (ES) Nr. 1268/2012 (8).
   2.   Įgyvendinant Sąjungos makrofinansinę pagalbą taikomas tiesioginis valdymas.
   3.   Susitarimo memorandume ir paskolos susitarime, dėl kurių turi būti susitarta su Jordanijos valdžios institucijomis, pateikiamos nuostatos, kuriomis:

               a)

               užtikrinama, kad Jordanija reguliariai tikrintų, ar tinkamai panaudotas iš Sąjungos bendrojo biudžeto suteiktas finansavimas, imtųsi atitinkamų pažeidimų ir sukčiavimo prevencijos priemonių ir prireikus imtųsi teisinių veiksmų neteisėtai pasisavintoms lėšoms, suteiktoms pagal šį sprendimą, išieškoti;

               b)

               užtikrinama Sąjungos finansinių interesų apsauga, visų pirma numatant konkrečias priemones, skirtas sukčiavimo, korupcijos ir visų kitų pažeidimų, darančių poveikį Sąjungos makrofinansinei pagalbai, prevencijai ir kovai su jais, pagal Tarybos reglamentą (EB, Euratomas) Nr. 2988/95 (9), Tarybos reglamentą (Euratomas, EB) Nr. 2185/96 (10) ir Europos Parlamento ir Tarybos reglamentą (ES, Euratomas) Nr. 883/2013 (11);

               c)

               Komisijai, įskaitant Europos kovos su sukčiavimu tarnybą, arba jos atstovams aiškiai suteikiami įgaliojami atlikti patikrinimus, įskaitant patikrinimus ir inspektavimus vietoje;

               d)

               Komisijai ir Audito Rūmams aiškiai suteikiami įgaliojimai Sąjungos makrofinansinės pagalbos teikimo laikotarpiu ir jam pasibaigus atlikti auditus, įskaitant dokumentų auditus ir auditus vietoje, pavyzdžiui, veiklos vertinimus;

               e)

               užtikrinama, kad nustačius, jog Sąjungos makrofinansinės pagalbos valdymo atžvilgiu Jordanija sukčiavo, ėmėsi korupcinių veiksmų arba bet kokios kitos neteisėtos veiklos, darančios neigiamą poveikį Sąjungos finansiniams interesams, Sąjunga turi teisę anksčiau laiko susigrąžinti paskolą.

         4.   Sąjungos makrofinansinės pagalbos įgyvendinimo laikotarpiu Komisija atlieka veiklos vertinimus ir taip stebi, ar Jordanijos finansiniai mechanizmai, administracinės procedūros ir vidaus bei išorės kontrolės mechanizmai, susiję su pagalba, yra patikimi, taip pat, ar Jordanija laikosi suderinto tvarkaraščio.
   7 straipsnis
   1.   Komisijai padeda komitetas. Tas komitetas – tai komitetas, kaip nustatyta Reglamente (ES) Nr. 182/2011.
   2.   Kai daroma nuoroda į šią dalį, taikomas Reglamento (ES) Nr. 182/2011 5 straipsnis.
   8 straipsnis
   1.   Ne vėliau kaip kiekvienų metų birželio 30 d. Komisija Europos Parlamentui ir Tarybai pateikia šio sprendimo įgyvendinimo praėjusiais metais ataskaitą, įskaitant to įgyvendinimo vertinimą. Ataskaitoje:

               a)

               išnagrinėjama pažanga, padaryta įgyvendinant Sąjungos makrofinansinę pagalbą;

               b)

               įvertinama Jordanijos ekonominė padėtis ir perspektyvos, taip pat pažanga, padaryta įgyvendinant 3 straipsnio 1 dalyje nurodytas politikos priemones;

               c)

               nurodomas susitarimo memorandume nustatytų ekonominės politikos sąlygų, Jordanijos einamųjų ekonominių ir fiskalinių rezultatų ir Komisijos sprendimų mokėti Sąjungos makrofinansinės pagalbos dalis ryšys.

         2.   Ne vėliau kaip per dvejus metus nuo 1 straipsnio 4 dalyje nurodyto pagalbos teikimo laikotarpio pabaigos Komisija Europos Parlamentui ir Tarybai pateikia ex post įvertinimo ataskaitą, kurioje įvertinami suteiktos Sąjungos makrofinansinės pagalbos rezultatai ir veiksmingumas bei mastas, kokiu ja buvo prisidėta prie pagalbos tikslų.
   9 straipsnis
   Šis sprendimas įsigalioja trečią dieną po jo paskelbimo Europos Sąjungos oficialiajame leidinyje.

      Priimta Strasbūre 2013 m. gruodžio 11 d.

            Europos Parlamento vardu

            Pirmininkas

         M. SCHULZ

            Tarybos vardu

            Pirmininkas

         V. LEŠKEVIČIUS

      (1)  2013 m. lapkričio 20 d. Europos Parlamento pozicija (dar nepaskelbta Oficialiajame leidinyje) ir 2013 m. gruodžio 5 d. Tarybos sprendimas.

      (2)  Europos ir Viduržemio jūros regiono šalių susitarimas, steigiantis Europos Bendrijų bei jų valstybių narių ir Jordanijos Hašimitų Karalystės asociaciją (OL L 129, 2002 5 15, p. 3).

      (3)  2013 m. rugpjūčio 12 d. Europos Parlamento ir Tarybos sprendimas Nr. 778/2013/ES, kuriuo Gruzijai suteikiama papildoma makrofinansinė pagalba (OL L 218, 2013 8 14, p. 15).

      (4)  2011 m. vasario 16 d. Europos Parlamento ir Tarybos reglamentas (ES) Nr. 182/2011, kuriuo nustatomos valstybių narių vykdomos Komisijos naudojimosi įgyvendinimo įgaliojimais kontrolės mechanizmų taisyklės ir bendrieji principai (OL L 55, 2011 2 28, p. 13).

      (5)  2010 m. liepos 26 d. Tarybos sprendimas 2010/427/ES, kuriuo nustatoma Europos išorės veiksmų tarnybos struktūra ir veikimas (OL L 201, 2010 8 3, p. 30).

      (6)  2009 m. gegužės 25 d. Tarybos reglamentas (EB, Euratomas) Nr. 480/2009, įsteigiantis Išorės veiksmų garantijų fondą (OL L 145, 2009 6 10, p. 10).

      (7)  2012 m. spalio 25 d. Europos Parlamento ir Tarybos reglamentas (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir panaikinantis Tarybos reglamentą (EB, Euratomas) Nr. 1605/2002 (OL L 298, 2012 10 26, p. 1).

      (8)  2012 m. spalio 29 d. Komisijos deleguotasis reglamentas (ES) Nr. 1268/2012 dėl Europos Parlamento ir Tarybos reglamento (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių taikymo taisyklių (OL L 362, 2012 12 31, p. 1).

      (9)  1995 m. gruodžio 18 d. Tarybos reglamentas (EB, Euratomas) Nr. 2988/95 dėl Europos Bendrijų finansinių interesų apsaugos (OL L 312, 1995 12 23, p. 1).

      (10)  1996 m. lapkričio 11 d. Tarybos reglamentas (Euratomas, EB) Nr. 2185/96 dėl Komisijos atliekamų patikrinimų ir inspektavimų vietoje siekiant apsaugoti Europos Bendrijų finansinius interesus nuo sukčiavimo ir kitų pažeidimų (OL L 292, 1996 11 15, p. 2).

      (11)  2013 m. rugsėjo 11 d. Europos Parlamento ir Tarybos reglamentas (ES, Euratomas) Nr. 883/2013 dėl Europos kovos su sukčiavimu tarnybos (OLAF) atliekamų tyrimų ir kuriuo panaikinami Europos Parlamento ir Tarybos reglamentas (EB) Nr. 1073/1999 ir Tarybos reglamentas (Euratomas) Nr. 1074/1999 (OL L 248, 2013 9 18, p. 1).


title: 2003 m. liepos 15 d. Tarybos sprendimas dėl statistinių duomenų, naudojamų tikslinant Europos centrinio banko kapitalo pasirašymo raktą

text:
Svarbus teisinis pranešimas

|

32003D0517

Oficialusis leidinys L 181 , 19/07/2003 p. 0043 - 0044

		Tarybos sprendimas2003 m. liepos 15 d.dėl statistinių duomenų, naudojamų tikslinant Europos centrinio banko kapitalo pasirašymo raktą(2003/517/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 107 straipsnio 6 dalį, ir į Protokolo dėl Europos centrinių bankų sistemos (ECBS) ir Europos centrinio banko (ECB) statuto (toliau – Statutas) 29.2 straipsnį,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],atsižvelgdama į Europos centrinio banko nuomonę [3],kadangi:(1) Pagal Sprendimą 98/382/EB [4] Taryba priėmė taisykles dėl statistinių duomenų, naudojamų nustatant ECB kapitalo pradinio pasirašymo raktą.(2) Pagal Statuto 29.3 straipsnį nacionalinių centrinių bankų svertinė dalis pasirašytame ECB kapitale turi būti tikslinama kas penkeri metai.(3) Vienai ar kelioms valstybėms tapus Europos Sąjungos valstybėmis narėmis, jų nacionaliniai centriniai bankai tampa Europos centrinių bankų sistemos (ECBS) nariai ir pasirašo ECB kapitalą. Nacionalinių centrinių bankų dalys pasirašytame ECB kapitale turi būti atitinkamai patikslinamos.(4) Būtina nustatyti taisykles, pagal kurias pateikiami statistiniai duomenys, naudojami patikslinant nacionalinių centrinių bankų dalis pasirašytame ECB kapitale.(5) Turėtų būti nustatytas duomenų, naudotinų apskaičiuojant nacionalinių centrinių bankų dalis ECB kapitalo pasirašymo rakte, pobūdis ir šaltiniai bei tokio apskaičiavimo būdas.(6) 1996 m. birželio 25 d. Tarybos reglamentas (EB) Nr. 2223/96/EB dėl Europos nacionalinių ir regioninių sąskaitų sistemos Bendrijoje [5] nustato bendrų standartų, apibrėžimų, klasifikacijų ir apskaitos taisyklių, skirtų naudoti suderintai ruošiant sąskaitas ir lenteles Bendrijoje, metodiką ir nustato pagal minėtą reglamentą parengtų sąskaitų ir lentelių perdavimo Bendrijai tiksliomis datomis programą. Minėtas reglamentas atsižvelgia į statistikos metodikos naujausius standartus ir pokyčius, ir todėl jame naudojami apibrėžimai turėtų būti naudojami šiame sprendime.(7) ECB kapitalo pasirašymo raktas nustato nacionalinių centrinių bankų atitinkamas dalis ECB kapitale ir kaupiant užsienio atsargas, bei balsų skaičių ECB valdančiojoje taryboje priimant sprendimus balsų skaičiavimu (pagal Statuto 10.3 straipsnį), ir ECBS piniginių pajamų paskirstymą jiems, todėl svarbu, kad bankų dalys būtų apskaičiuotos tiksliai. Todėl Komisija turėtų konsultuotis su atitinkamais komitetais dėl duomenų apie gyventojų skaičių ir bendrąjį vidaus produktą dabartinėmis rinkos kainomis,NUSPRENDĖ:1 straipsnisDalykasStatistinius duomenis, naudotinus tikslinant nacionalinių centrinių bankų dalis Europos centrinio banko (ECB) kapitalo pasirašymo rakte, nustato Komisija, laikydamasi šiame sprendime nustatytų taisyklių.2 straipsnisGyventojų skaičius1. "Gyventojų skaičius" – tai Reglamente (EB) Nr. 2223/96 apibrėžtas visas gyventojų skaičius, pateiktas kaip metinis vidurkis ir suapvalintas iki artimiausio tūkstančio.2. Tikslinant nacionaliniams centriniams bankams pagal Statuto 29.3 straipsnį suteiktas svertines dalis, gyventojų skaičiaus duomenys imami už metus, einančius prieš tuos metus, kuriais tikslinamas minėtas raktas.3 straipsnisBendrasis vidaus produktas einamosiomis rinkos kainomis1. "Bendrasis vidaus produktas rinkos kainomis" – tai Reglamente (EB) Nr. 2223/96 apibrėžtas kalendorinių metų bendrasis vidaus produktas einamosiomis rinkos kainomis ir kuo tiksliau išreikštas nacionaline valiuta, kad dalys būtų nustatytos reikalaujamu tikslumu.2. Tikslinant nacionaliniams centriniams bankams pagal Statuto 29.3 straipsnį suteiktas svertines dalis, bendrojo vidaus produkto einamosiomis rinkos kainomis duomenys imami už penkerius metus, einančius iki tų metų, einančių prieš metus, kuriais tikslinamas minėtas raktas.4 straipsnisValiutų keitimo kursai1. Bendrajam vidaus produktui einamosiomis rinkos kainomis paversti naudojamas metinis valiutų keitimo kursas yra kiekvienos dienos valiutų keitimo kursų per visas kalendorinių metų darbo dienas aritmetinis vidurkis.2. Kiekvienos dienos valiutų keitimo kursai yra Komisijos pateikti orientaciniai ekiu kursai iki 1999 m. Nuo 1999 m. jie yra ECB pateikiami orientaciniai euro kursai.5 straipsnisSkaičiavimas ir tikslumas1. Valstybės narės dalis Bendrijos gyventojų skaičiuje – tai jos dalis valstybių narių gyventojų skaičiaus sumoje, išreikšta procentais.2. Valstybės narės dalis Bendrijos BVP einamosiomis rinkos kainomis – tai jos dalis valstybių narių BVP einamosiomis rinkos kainomis per penkerius metus sumoje, išreikšta procentais.3. Nacionalinio centrinio banko svertinė dalis pasirašytame ECB kapitale – tai suinteresuotos valstybės narės dalių Bendrijos gyventojų skaičiuje ir BVP einamosiomis rinkos kainomis aritmetinis vidurkis.4. Įvairiose skaičiavimo pakopose turi būti naudojama pakankamai skaitmenų tikslumui užtikrinti. Nacionalinių centrinių bankų svertinė dalis pasirašytame ECB kapitale išreiškiama keturių dešimtųjų tikslumu.6 straipsnisKomitetų informacijaGyventojų skaičiaus duomenis Komisija praneša Statistikos programų komitetui, įsteigtam pagal 1989 m. birželio 19 d. Tarybos sprendimo 89/382/EEB, Euratomas, įsteigiančio Europos Bendrijų statistikos programų komitetą [6], 1 straipsnį.BVP einamosiomis rinkos kainomis duomenis Komisija praneša Komitetui, sukurtam 1989 m. vasario 13 d. Tarybos direktyvos 89/130/EEB, Euratomas dėl bendrojo nacionalinio produkto rinkos kainomis įvertinimo suderinimo [7] 6 straipsniu.7 straipsnisNaujos valstybės narėsVienai ar kelioms valstybėms tapus valstybėmis narėmis ir jų atitinkamiems nacionaliniams centriniams bankams tapus ECBS dalimi, gyventojų skaičiaus ir bendrojo vidaus produkto einamosiomis rinkos kainomis statistiniams duomenims naudojami tiriamieji laikotarpiai atitinka laikotarpius, taikytus paskutiniam penkerių metų patikslinimui pagal Statuto 29.1 ir 29.3 straipsnius.8 straipsnisDuomenų pateikimasŠiame sprendime minėtus gyventojų skaičiaus, bendrojo vidaus produkto einamosiomis rinkos kainomis ir metinių valiutų keitimo kursų duomenis ECB pateikia Komisija už visas valstybes nares atskirai ne vėliau kaip likus dviem mėnesiams iki datos, kada įsigalioja nacionalinių centrinių bankų svertinės dalies pasirašytame ECB kapitale patikslinimas.Priimta Briuselyje, 2003 m. liepos 15 d.Tarybos varduPirmininkasG. Tremonti[1] 2003 m. kovo 14 d. pasiūlymas (dar nepaskelbtas Oficialiajame leidinyje).[2] 2003 m. liepos 3 d. pareikšta nuomonė (dar nepaskelbta Oficialiajame leidinyje).[3] OL C 102, 2003 4 29, p. 11[4] OL L 171, 1998 6 17, p. 33.[5] OL L 310, 1996 11 30, p. 1. Reglamentas su paskutiniais pakeitimais, padarytais Europos Parlamento ir Tarybos reglamentu (EB) Nr. 359/2002 (OL L 58, 2002 2 28, p. 1).[6] OL L 181, 1989 6 28, p. 47.[7] OL L 49, 1989 2 21, p. 26.--------------------------------------------------


title: 2010/515/ES: 2010 m. gegužės 5 d. Europos Parlamento sprendimas dėl Europos rekonstrukcijos agentūros 2008 finansinių metų sąskaitų uždarymo

text:
25.9.2010

               LT

               Europos Sąjungos oficialusis leidinys

               L 252/135

         EUROPOS PARLAMENTO SPRENDIMAS
   2010 m. gegužės 5 d.
   dėl Europos rekonstrukcijos agentūros 2008 finansinių metų sąskaitų uždarymo
   (2010/515/ES)
   EUROPOS PARLAMENTAS,
   atsižvelgdamas į Europos rekonstrukcijos agentūros 2008 finansinių metų galutines metines ataskaitas,
   atsižvelgdamas į Audito Rūmų ataskaitą dėl Europos rekonstrukcijos agentūros 2008 finansinių metų metinių finansinių ataskaitų su agentūros atsakymais (1),
   atsižvelgdamas į 2010 m. vasario 16 d. Tarybos rekomendaciją (5827/2010 – C7–0061/2010),
   atsižvelgdamas į EB sutarties 276 straipsnį ir Sutarties dėl Europos Sąjungos veikimo 319 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,
   atsižvelgdamas į 2000 m. gruodžio 5 d. Tarybos reglamentą (EB) Nr. 2667/2000 dėl Europos rekonstrukcijos agentūros (3), ypač į jo 8 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 185 straipsnyje (4), ypač į jo 94 straipsnį,
   atsižvelgdamas į Darbo tvarkos taisyklių 77 straipsnį ir VI priedą,
   atsižvelgdamas į Biudžeto kontrolės komiteto pranešimą (A7–0072/2010),

               1.

               pritaria Europos rekonstrukcijos agentūros 2008 finansinių metų sąskaitų uždarymui;

               2.

               paveda Pirmininkui perduoti šį sprendimą Europos rekonstrukcijos agentūros direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Jerzy BUZEK

            Generalinis sekretorius

         Klaus WELLE

      (1)  OL C 304, 2009 12 15, p. 43.

      (2)  OL L 248, 2002 9 16, p. 1.

      (3)  OL L 306, 2000 12 7, p. 7.

      (4)  OL L 357, 2002 12 31, p. 72.